open-index/open-wikipedia-markdown huggingface dataset:
The Peel Session (სიდ ბარეტის ალბომი)

***The Peel Session*** — სიდ ბარეტის  მიერ ჯონ პილის გადაცემისთვის 1970 წელს ჩაწერილი სიმღერებისგან შედგენილი EP დისკი. ამ გადაცემის ჩანაწერი რადიოეთერში იმავე წლის 24 თებერვალს გავიდა. აღსანიშნავია, რომ ამ სესიის დროს შესრულდა „Two of a Kind“, რომელსაც ბევრი რიჩარდ რაიტის საავტორო სიმღერად თვლის.

გამოცემაში შეტანილია სიმღერები ჯონ პილის 1970 წლის 24 თებერვალს ჩაწერილი შოუდან. იმავე წლის 14 მარტს ეს სიმღერები რადიოეთერში გადაიცა. ალბომი გამოიცა გრამფირფიტაზე, აუდიოკასეტებზე და CD ფორმატში.

მოგვიანებით *The Peel Session* გამოვიდა ალბომის *The Radio One Sessions* სახით, სადაც შეიტანეს ბობ ჰარისის 1971 წლის რადიოგადაცემაში „Sounds Of The Seventies“ წარდგენილი სამი სიმღერის ჩანაწერი.

## სიმღერების სია 
# Terrapin - 3:02
# Gigolo Aunt - 3:35
# Baby Lemonade - 2:37
# Effervescing Elephant - 0:57
# Two of a Kind - 2:28

## პერსონალი
*სიდ ბარეტი – აკუსტიკური გიტარა, ვოკალი
*დევიდ გილმორი –  ბას-გიტარა, ელექტრო გიტარა, ორგანი, დამატებითი ვოკალი
*ჯერი შირლი – პერკუსია
;ტექნიკური პერსონალი
*ჯონ უოლტერსი – პროდიუსერი
*ტონი უილსონი – ხმის ინჟინერი

## სქოლიო 
კატეგორია:სიდ ბარეტის საკონცერტო ალბომები
კატეგორია:1987 წლის საკონცერტო ალბომები
კატეგორია:Strange Fruit Records-ის ალბომები
კატეგორია:საკონცერტო EP-ები
კატეგორია:1987 წლის EP-ები
კატეგორია:ალბომები ჯონ უოლტერსის პროდიუსერობით
Octopus: The Best of Syd Barrett

***Octopus: The Best of Syd Barrett*** — სიდ ბარეტის   სიმღერების კომპილაციური ალბომი, გამოცემული 1992 წელს. მასში შეტანილია სიმღერები ალბომებიდან *The Madcap Laughs*, *Barrett* და *Opel*. დისკი გამოსცა ლეიბლმა Cleopatra Records.

## სიმღერების სია
# Octopus  – 3:48
# Swan Lee (Silas Lang)  – 3:14
# Baby Lemonade  – 4:10
# Late Night  – 3:14
# Wined and Dined  – 2:56
# Golden Hair  – 2:00
# Gigolo Aunt  – 5:45
# Wolfpack  – 3:45
# It is Obvious  – 2:56
# Lanky (Part 1)  – 5:32
# No Good Trying  – 3:25
# Clowns and Jugglers  – 3:27
# Waving My Arms in the Air  – 2:07
# Opel  – 6:26

## სქოლიო 
კატეგორია:სიდ ბარეტის კომპილაციური ალბომები
კატეგორია:1992 წლის კომპილაციური ალბომები
კატეგორია:Cleopatra Records-ის კომპილაციური ალბომები
კატეგორია:ები-როუდის სტუდიებში ჩაწერილი ალბომები
ჰუე

**ჰუე** – ქალაქი ვიეტნამში. 1802-1945 წლებში იყო ნგუენის დინასტიის იმპერიული დედაქალაქი. მდებარეობს მდინარე პერფუმეს სანაპიროზე. ჰუე ცნობილია თავისი მონუმენტებით და არქიტექტურით. 2005 წლის მონაცემებით, მისი მოსახლეობა 333 004 ადამიანს შეადგენს. 

ვიეტნამის ჩრდილოეთ და სამხრეთ ნაწილებად გაყოფის შემდეგ, ჰუე სამხრეთ ვიეტნამის ტერიტორიაზე მოხვდა. ის მნიშვნელოვან პოლიტიკურ და სამხედრო როლს თამაშობდა ვიეტნამის ომში. 1966 წელს, ქალაქი ბუდისტების მთავრობის წინააღმდეგ აჯანყების ცენტრი იყო. 

ჰიუს ისტორიული მონუმენტები, 1993 წელს იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## გალერეა 

Image:Grave khai dinh.jpg
Image:Grave tu duc.jpg
Image:Hue gate.jpg
Image:Ngomon2.jpg
Image:Riviere des Parfums Hue.jpg|
Image:Hue Porte Citadelle.jpg
Image:Cột cờ Ngọ Môn.jpg
Image:VN Hue7 tango7174.jpg
Image:Hue, rive droite 2.jpg

## რესურსები ინტერნეტში 
*Thua Thien Hue Province official website 
*Festival Huế 

კატეგორია:ვიეტნამის ქალაქები
კატეგორია:მსოფლიო მემკვიდრეობის ძეგლები ვიეტნამში
Stars (ბრიტანული ჯგუფი)

**Stars** — ბრიტანული ჯგუფი, რომელშიც შედიოდა სამი მუსიკოსი - სიდ ბარეტი, ჯონ ტვინკ ელდერი და  ჯეკ მონკი. ტრიომ მხოლოდ 1972 წელს იარსება.. მას ჰქონდა სულ რამდენიმე საკონცერტო გამოსვლა. ჯგუფის სტუდიური ჩანაწერები არ არსებობს. ოფიციალურად არის გამოცემული 1972 წლის გამოსვლა კემბრიჯში, ალბომის *Six Hour Technicolour Dream Cambridge 1972* სახით.

## სქოლიო 
## რესურსები ინტერნეტში 
* ჯგუფთან დაკავშირებული ერთადერთი ცნობილი ფოტოსურათი, დაბეჭდილი კემბრიჯულ გაზეთში 
* 1972 წლის პოსტერი
* ჯეკ მონკი/The Relatives საიტზე YouTube

კატეგორია:ბრიტანული როკ-ჯგუფები
კატეგორია:სიდ ბარეტი
სკაგერაკი

მინი|სკაგერაკი და კატეგატი
**სკაგერაკი** — სრუტე ნორვეგიას, შვედეთის სამხრეთ-დასავლეთ სანაპიროსა და დანიის ნახევარკუნძულ იუტლანდიას შორის, რომელიც ჩრდილოეთის ზღვას აკავშირებს კატეგატის სრუტესთან და ბალტიის ზღვასთან.

## სახელწოდება
სახელწოდებები *სკაგერაკი* და *კატეგატი* ორივე დანიური წარმოშობისაა.  *სკაგერაკი* დანიურად დაახლოებით  *სკაგენის არხს* ნიშნავს. დანიური ქალაქ სკაგენის მიხედვით, რომელიც დანიის ტერიტორიის უკიდურეს ჩრდილოეთში მდებარეობს. *რაკ* ნიშნავს სრუტეს, სანაოსნო გზას.

## გეოგრაფია
მინი|საზღვაო სრუტე, სკაგერაკი
სკაგერაკი არს 240 კილომეტრის სიგრძის და 80-140 კილომეტრის სიგანის. ის ღრმავდება ნორვეგიის სანაპიროს გასწვრივ და ნორვეგიის ტრანშთან 700 მეტრს აღწევს. სკაგერაკის გასწვრივ მდებარეობს რამდენიმე ნორვეგიული და შვედური პორტი: ოსლო, კრისტიანსენი, უდევალა, შტრომშტადი.
### მანძილები
საერთაშორისო ჰიდროგრაფიული ორგანიზაციამ  სკაგერაკის საზღვრები შემდეგნაირად განსაზღვრა:

*სამხრეთით.* ხაზი გრძელდება ჰანსტოლმამდე () და ლინდესნესამდე ).
*სამხრეთ-აღმოსავლეთით.* კატეგატის ჩრდილოეთ საზღვარი (სკაგენთან, დანიის უკიდურესი ჩრდილოეთი ).

## რესურსები ინტერნეტში
* სკაგერაკის ღრმა წყლების თევზები 

## სქოლიო
კატეგორია:ნორვეგიის სრუტეები
კატეგორია:შვედეთის სრუტეები
კატეგორია:დანიის სრუტეები
კატეგორია:საერთაშორისო სრუტეები
კატეგორია:ნორვეგია-შვედეთის საზღვრები
კატეგორია:დანია-შვედეთის საზღვრები
კრიოაგენტი

**კრიოაგენტი** — ნივთიერება, რომელიც გამოიყენება როგორც მუშა სხეული კრიოგენულ სისტემებში. კრიოაგენტებს დუღილის ტემპერატურა აქვთ −120 ˚C-ზე დაბალი. ჩვეულებრივ კრიოაგენტებად გამოიყენება სუფთა აირები: ჰელიუმი, აზოტი, ჟანგბადი, არგონი და ზოგი ნახშირწყალბადები (მეთანი, ეთანი).

კრიოგენულ ტექნიკაში გამოყოფენ დუღილის ტემპერატურის მიხედვით 1 ატმ. წნევის პირობებში სხვადასხვაგვარ ტემპერატურულ დონეს. მათ სახელწოდება მისცეს ელემენტების შესაბამისი დუღილის ტემპერატურის მიხედვით. 90 ˚K დონის ტემპერატურას ეწოდება ჟანგბადის, 77 ˚K - აზოტის, 35 ˚K ნეონის, 25 ˚K წყალბადის და 4,2 ˚K ჰელიუმის.

ამა თუ იმ ნივთიერების გამოყენების ზღვარი კრიოგენულ ტექნიკაში განისაზღვრება მისი სამმაგი წერტილის მიხედვით. გამონაკლისს წარმოადგენს ჰელიუმი, რომელსაც არ გააჩნია სამმაგი წერტილი. ის არსებობს რამდენიმე ფაზაში და მდგომარეობაში.

## იხილეთ აგრეთვე 
* კრიოგენიკა

## სქოლიო 
კატეგორია:კრიოგენიკა
შოჰრე აგდაშლუ

**შოჰრე აგდაშლუ** ( სპარს. شهره آغداشلو ; დ. 11 მაისი 1952, თეირანი, ირანი) — ამერიკელი კინომსახიობი. წარმოშობით ირანელი. 2004 წელს იგი ნომინირებული იყო ოსკარის
პრემიაზე ქალის მეორეხარისხოვანი როლის შესრულებისათვის ფილმში „სახლი ქვიშისა და ბურუსისგან“. 2009 წელს მიიღო ემის პრემია შესრულებული როლისთვის სერიალში „სადამის სახლი“.

## ბიოგრაფია 
შოჰრე პარი ვეზირი-ტაბარი დაიბადა ირანის დედაქალაქ თეირანში. დაქორწინების შემდეგ შეიცვალა გვარი აგდაშლუზე. შოჰრე აგდაშლუმ მსახიობობა 18 წლის ასაკიდან დაიწყო. თეატრში ასრულებდა მრავალრიცხოვან მთავარ როლებს. შემდეგ მიიწვის კინოში. პირველი როლი კინოში მიიღო 1977 წელს. 1979 წელს განვითარებული რევოლუციის შემდეგ მან დატოვა ირანი და საცხოვრებლად ინგლისში გადავიდა. იქვე დასრულა განათლების მიღება.

აშშ-ში მისი კინოდებიუტი 1989 წელს შედგა. ამავე პერიოდიდან იწყება მისი ტელევიზიაში გამოჩენა. მრავალი წლის მანძილზე იგი მაყურებლისთვის შეუმჩნეველი რჩებოდა. 1990 წლებში უმეტესად მცირე როლებს იღებდა.

2003 წლიდან კარდინალურად შეიცვალა მისი კინოკარიერა. ამ პერიოდიდან იგი ცნობილი მსახიობი ხდება. 2003 წელს აგდაშლუმ მიიღო თავისი ერთ-ერთი ყველაზე დასამახსოვრებელი როლი ფილმში „სახლი ქვიშისა და ბურუსისგან“, სადაც მასთან ერთად ითამაშა ბენ კინგსლიმ და ჯენიფერ კონელიმ. როგორც მსახიობი შოჰრე აგდაშლუ აღიარებულ იქნა კინოკრიტიკოსებისა და მაყურებელთა მხრიდან. ამ როლისთვის არაერთი ჯილდო მოიგო და ოსკარზეც კი იყო ნომინირებული. შემდეგ ითამაშა სერიალში „24 საათი“. სხვადასხვა დროს მონაწილეობა მიიღო ფილმებში: „ეშმაკის განდევნა ემილი როუზისგან“, „იქს-ადამიანები, უკანასკნელი ბრძოლა“, „ამერიკული ოცნება“, „ქვებით ჩაქოლვა“ და სხვა.

## ფილმოგრაფია
## რესურსები ინტერნეტში 
* 
* შოჰრე აგდაშლუ – AllRovi

კატეგორია:ამერიკელი მსახიობები
კატეგორია:ირანელი მსახიობები
კატეგორია:დაბადებული 1952
კატეგორია:დაბადებული 11 მაისი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
სარაზმი

**სარაზმი** — ძვ. წ. IV-II ათასწლეულების დასახლებული პუნქტი ტაჯიკეთში. მდებარეობს მდინარე ზარავშანის მარცხენა ნაპირზე. 2010 წელს გახდა ტაჯიკეთის პირველი ძეგლი, რომელიც იუნესკომ შეიტანა მსოფლიო მემკვიდრეობის ძეგლების სიაში.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* МТРК «Мир»: Городище Саразм в Таджикистане объявлено историко-археологическим заповедником

## სქოლიო
კატეგორია:მსოფლიო მემკვიდრეობის ძეგლები ტაჯიკეთში
მაცივარ აგენტი

**მაცივარ აგენტი** (*რეფრაგენტი*) — სამაცივრო მანქანების მუშა ნივთიერება, რომელიც დუღილისას და იზოთერმული გაფართოებისას ართმევს სითბოს გასაცივებელ ობიექტს და შემდეგ შეკუმშვისას გადასცემს მას გასაცივებელ გარემოს კონდენსაციის ხარჯზე (წყალს, ჰაერს ).

მაცივარ აგენტი წარმოადგენს თბომატარებლის კერძო შემთხვევას. მნიშვნელოვანი განსხვავება არის ის რომ თბომატარებელს გამოიყენებენ ერთი და იგივე აგრეგატულ მდგომარეობაში, ხოლო მაცივარ აგენტის გამოიყენებენ - ფაზურ გადასვლებს (დუღილი და კონდენსაცია). 

ძირითად მაცივარ აგენტებს წარმოადგენენ ამიაკი, ფრეონი, გოგირდის ჰექსაფთორიდი და ზოგი ნახშირწყალბადები. განარჩევენ მაცივარ აგენტებს და კრიოაგენტებს. კრიოაგენტებს აქვთ დაბალი დუღილის ტემპერატურა. ეს არ ეხება ბოლო დროს გამოჩენილ კომპრესიულ კრიოსტატებს, რომლებსაც შეუძლიათ გაცივება −120&nbsp;°C უფრო დაბლა, თხევადი აზოტის გამოყენების გარეშე, როგორც ეს იყო მიღებული ბოლო 100 წლის განმავლობაში. ოქსილიკვიტის შექმნისას მაცივარ აგენტად გამოიყენება ჟანგბადი. სადაც დამჟანგავადაც მოქმედებს. 

პრინციპულ სხვაობას ისეთი მაცივარ აგენტების გამოყენებისას როგორიცაა აზოტი, ჰელიუმი და ა.შ. წარმოადგენს ის რომ, სითხე იხარჯება და ორთქლდება (როგორც წესი, ატმოსფეროში). სამაცივრო მანქანებში ფრეონი ან ანალოგიური აირი მოძრაობს წრეზე, კომპრესორის დახმარებით, სითხედ კონდენსატორში, ორთქლი კი ამმორთქლებელში.

## აღნიშვნა 
მაცივარ აგენტების აღნიშვნები R-# ფორმით შემოთავაზებული იქნა ფირმა DuPont მიერ. რიცხვები და ასოები, რომლებიც დგანან საიდენტიფიკაციო ნომერის ადგილას, აღნიშნავენ მაცივარ აგენტის მოლეკულურ სტრუქტურას.

ზღვრული ნახშირწყალბადები და მათი ჰალოგენური წარმოებულები აღინიშნებიან ასო R-ით და სამი ციფრით მის შემდეგ, ანუ შემდეგი სახით Rxyz, სადაც:
* x (ასეულები) ტოლია ნახშირბადის ატომების რაოდენობას გამოკლებული ერთი;
* y (ათეულები) ტოლია წყალბადის ატომების რაოდენობას, მიმატებული ერთი;
* z (ერთეულები) ტოლია ფთორის ატომების რაოდენობისა.
მაგალითად:
* მაცივარ აგენტს R-134a გააჩნია ნახშირბადის 2 ატომი, წყალბადის 2 ატომი, ფტორის 4 ატომი, ხოლო სუფიქსი «a» აჩვენებს,რომ იზომერია — ტეტრაფტორეთანი.
* სერია R-400, R-500 აღნიშნავს მაცივარ აგენტების ნარევებს. 
* იზობუტანი აღინიშნება - მაცივარ აგენტი R-600a და გააჩნია ფტორის 0 ატომი, წყალბადის 10 ატომი, ნახშირბადის 4 ატომს, ხოლო სუფიქსი «a» აჩვენებს, რომ ეს იზომერია.

სხვადასხვაგვარ არაორგანულ ნაერთებს მიენიჭათ სერია 700, ხოლო მაცივარ აგენტების საიდენტიფიკაციო ნომერი, რომელიც მიეკუთვნება ამ სერიას, განისაზღვრება როგორც რიცხვების 700 და მაცივარ აგენტის მოლეკულური მასის ჯამი.

მაგალითად, ამიაკისათვის, რომლის ქიმიური ფორმულაა NH3, არის 1x14+3x1+700=717. ასე რომ მას აღნიშნავენ — R717.

კატეგორია:თერმოდინამიკა
კატეგორია:მაცივარ აგენტები
ოქსილიკვიტი

**ოქსილიკვიტი** ან **თხევადი ჟანგბადის ასაფეთქებელი** — ასაფეთქებელი ნივთიერებაა, რომელიც მიიღება საწვავი ფოროვანი მასალების (ნახშირის, ტორფის, ხავსის, თივის, შეშის) თხევადი ჟანგბადის გაჟღენთვით. გამოიყენებენ აფეთქებით სამუშაოებში, უმთავრესად სამთო საქმეში. გამოიყენებოდა ავიაბომბებში მეორე მსოფლიო ომის დროს. ხის ნახერხს ჟღენთავდნენ თხევადი ჟანგბადით და თვითმფრინავი მიფრინავდა.

ოქსილიკვიტი ბერილიუმის საფუძველზე — ერთ ერთი უძლიერესი ასაფეთქებელი ნივთიერებაა, რაც კი ცნობილია დღეს.

ოქსილიკვიტებს შეიძლება მივაკუთვნოთ ასაფეთქებელი ნივთიერებები თხევადი ოზონის საფუძველზე ან მისი ნარევებითხევად ჟანგბადთან, თუმცა პრაქტიკულად ასეთი ნარევები არ გამოყენება თავისი სიძვირისა და ოზონის არამდგრადობის გამო, თუმცა, საჭიროების შემთხვევაში ზეძლიერი ასაფეთქებელი ნივთიერების შესაქმნელად, არსებობს შესაძლებლობა ამ ვარიანტის გამოყენებისა.

მოცემული ნარევების ასაფეთქებელი ნივთიერებები აღმოჩენილი იქნა გერმანიაში 1895 წელს პროფესორ კარლ ფონ ლინდეს მიერ, თხევადი აირების დანადგარების შემქნელი. მან უწოდა მათ „ოქსილიკვიტი“.

## რესურსები ინტერნეტში
* ოქსილიკვიტი — უცხო სიტყვათა ლექსიკონი
* Google Groups, alt.engr.explosives old literature on Oxyliquit - 
* Bureau of Mines, Bulletin 349. Liquid-Oxygen Explosives, Perrot, Tolch, 1932

კატეგორია:ასაფეთქებელი ნივთიერებები
ქართული ენა (ენციკლოპედია)

thumb|220პქ|ქართული ენა (ენციკლოპედია) 2008 წელი
**ენციკლოპედია „ქართული ენა“** — ქართული ენციკლოპედიის ირაკლი აბაშიძის სახელობის მთავარი სამეცნიერო რედაქციისა და არნოლდ ჩიქობავას სახელობის ენათმეცნიერების ინსტიტუტის ერთობლივი გამოცემა. მთავარი რედაქტორი გუჩა კვარაცხელია. იგი პირველი ქართული სამეცნიერო-დარგობრივი ენციკლოპედიაა. 
ამ ენციკლოპედიით შეუძლიათ ისარგებლონ როგორც სპეციალისტებს, ასევე ქართველოლოგიის საკითხებით დაინტერსებული მკითხველების ფართო წრეს. 

ამ გამოცემის მომზადებაში, ენათმეცნიერების ინსტიტუტთან ერთად, მონაწილეობა მიიღო თითქმის ყველა ჰუმანიტარულმა დაწესებულებამ (ხელნაწერთა ეროვნულმა ცენტრმა, ისტორიის ინსტიტუტმა, ი. ჯავახიშვილის სახელობის თბილისის სახელმწიფო უნივერსიტეტმა), მეცნიერთა ფართო წრემ. 
ენციკლოპედია „ქართული ენის“ შექმნის იდეა აკადემიკოს ბ. ჯორბენაძეს ეკუთვნის.

## იხილეთ აგრეთვე
* — თარგის გვერდი

## ლიტერატურა 
* ქართული ენა (ენციკლოპედია) 2008.

კატეგორია:ქართული ენციკლოპედიის გამოცემები
კატეგორია:ქართული ენციკლოპედიები
მი-სონი

**მი-სონი** — ტაძრების კომპლექსი, რომელიც ეკუთვნის ყოფილ ჩამპას სახელმწიფოს. ამჟამად მდებარეობს ვიეტნამის ცენტრალურ ნაწილში. ტაძრები ამ დროისთვის ნახევრად დანგრეულია. თავის დროზე, ისინი ღმერთ შივას სადიდებლად ააგეს. 1999 წელს, ის იუნესკომ მსოფლიო მემკვიდრეობის სიაში შეიყვანა.

მი-სონი იუნესკოს სხვა ძეგლის, ქალაქ ჰოი-ანიდან 50 კმ-ით სამხრეთ აღმოსავლეთით მდებარეობს. 

ჩვ.წ. IV-XII საუკუნეებში, მი-სონი ჩამპას იმპერიის დედაქალაქი იყო. ჩამპას კულტურა ინდური კულტურის დიდ გავლენას განიცდიდა. 

2002 წელს, კომპლექსის ტერიტორიაზე გათხრები დაიწყო, რომელიც იუნესკომ  70,000 $-ით დააფინანსა. 

ყველაზე მაღალი, 24 მეტრიანი კოშკზე ამოკვეთილი ყოფილა ლომებისა და სპილოების გამოსახულებები. იგი 1969 წელს, ვიეტნამის ომის მიმდინარეობისას, დაბომბვებისას დაინგრა. საბოლოო ჯამში, დაბომბვების შედეგად, მეოცე საუკუნის პირველ ნახევარში აღრიცხული კომპლექსის 70 ტაძრიდან 50 მთლიანად ან ნაწილობრივ დაინგრა.

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში

## გალერეა

Image:Linga 1 (My Son).jpg
Image:My Son War-Damage.jpg|ომის შედეგად დანგრეული ტაძარი
Image:My Son Tower detail.jpg
Image:My Son A1 Yoni.jpg
Image:My Son B5.jpg
Image:My Son temple detail.jpg
Image:My Son tower1.JPG
Image:My Son tower2.JPG
Image:Mỹ_Sơn_sanctuary_group_A.jpg
Image:My Son tower3.jpg
Image:Les Temples Cham de My Son.jpg
Image:My Son BCD.JPG
Image:Thánh địa Mỹ Sơn, khu C-B-D.JPG

## რესურსები ინტერნეტში
* Bulletin de l'Ecole française d'Extrême-Orient
*My Son preservation project summary at Global Heritage Fund 
*Explore My Son with Google Earth on Global Heritage Network 
* UNESCO decree
* UNESCO page on My Son 
* Mỹ Sơn 

კატეგორია:მსოფლიო მემკვიდრეობის ძეგლები ვიეტნამში
თანგ-ლონგის სამეფო ქალაქი

**თანგ-ლონგის სამეფო ქალაქი** (ვიეტ. *Hoàng thành Thăng Long*) — ძეგლი ვიეტნამის დედაქალაქ ჰანოის ცენტრალირ ნაწილში. კომპლექსი მოიცავს შენობებს და სამარხებს. დღეს მას ჰანოის ციტადელის სახელით იცნობენ.

ყოფილ იმპერიულ ქალაქ თანგ-ლონგს მრავალი საუკუნის არსებობის ისტორია აქვს, რომელიც ლის დინასტიით იწყება  (1010-1225). 

კომპლექსის სამეფო სასახლე სხვადასხვა სტრუქტურებით XIX საუკუნეში დაინგრა, ხოლო დარჩენილ ნაწილებზე ამჟამად გათხრები მიმდინარეობს. ციტადელის ცენტრალური სექტორი, იუნესკომ, 2010 წლის 31 ივლისს, რიო-დე-ჟანეიროს სესიაზე, მსოფლიო მემკვიდრეობის სიაში შეიყვანა.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* UNESCO World Heritage Site

კატეგორია:მსოფლიო მემკვიდრეობის ძეგლები ვიეტნამში
ფონგ-ნჰა-კე-ბანგის ეროვნული პარკი

**ფონგ-ნჰა-კე-ბანგის ეროვნული პარკი** (ვიეტ. *Vườn quốc gia Phong Nha-Kẻ Bàng*) — ეროვნული პარკი და იუნესკოს მსოფლიო მემკვიდრეობის ძეგლი ვიეტნამის ჩრდილო-ცენტრალურ ტერიტორიაზე, დედაქალაქ ჰანოიდან დაახლოებით 500 კმ-ით სამხრეთით. დასავლეთით ესაზღვრება ლაოსი, ხოლო აღმოსავლეთ საზღვრიდან 42 კმ-ში მდებარეობს სამხრეთ ჩინეთის ზღვა. პარკის ფართობი დაახლოებით 857.54 კმ²-ია.

პარკი შეიქმნა მსოფლიოში უდიდესი ორი კარსტული რეგიონის, 300 მღვიმისა და გროტის, ასევე კირქვების ტყის ეკოსისტემის დაცვის მიზნით.

აღნიშნული 300 გამოქვაბული და გროტი განლაგებულის 70 კმ სიგრძეზე. მათგან მხოლოდ 20-ია შესწავლილი და გამოკვლეული ბრიტანელი და ვიეტნამელი მეცნიერების მიერ. ერთ-ერთ მღვიმეში მდებარეობს მსოფლიოში უგრძესი მიწისქვეშა მდინარე.

მაღლობი, რომელზეც პარკი მდებარეობს, მთელს სამხრეთ აზიაში უდავოდ ყველაზე დახვეწილ, შთამბეჭდავ და მიმზიდველ კარსტულ ლანდშაფტს წარმოადგენს.

2003 წელს, პარკი თავის გეოლოგიური ღირებულების გამო, იუნესკომ მსოფლიო მემკვიდრეობის სიაში შეიყვანა.

2009 წლის აპრილში, პარკის ტერიტორიაზე, ბრიტანეთის მღვიმეების ასოციაციამ მსოფლიოში უდიდესი მღვიმე — შონდონგი აღმოაჩინა.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## გალერეა 

Image:Phongnhacave.jpg
Image:Phongnha17.jpg
Image:Phongnhakebang15.jpg
Image:Phongnhakebang10.jpg
Image:Phongnhakebang13.jpg
Image:Phongnhakebang7.jpg
Image:Phongnhakebang5.jpg
Image:Phongnhakebang8.jpg
Image:Phongnhakebang14.jpg
Image:Phongnhakebang1.jpg
Image:Phongnhakebang2.jpg
Image:Phongnhakebang11.jpg
Image:Phongnhatourism.jpg
Image:Phongnhakebang4.jpg
Image:Phongnhakebang16.jpg

## რესურსები ინტერნეტში 
* Vietnam National Parks & Reserves 
* UNESCO World Heritage page for Phong Nha-Ke Bang
* Phong Nha-Ke Bang  - More information.
* "Amazing natural beauty of Phong Nha-Ke Bang", Vietnamnet News 

კატეგორია:მსოფლიო მემკვიდრეობის ძეგლები ვიეტნამში
კატეგორია:ვიეტნამის გეოგრაფია
ჰორიუ-ძი

**ჰორიუ-ძის ბუდისტური მონუმენტები** — იუნესკოს მსოფლიო მემკვიდრეობის ძეგლი იაპონიაში, ნარას პრეფექტურაში. მოიცავს მრავალფეროვან შენობებს. იუნესკომ მსოფლიო მემკვიდრებად ისინი, შემოგარენ ლანდშაფტთან ერთად, მრავალი კრიტერიუმის გამო, 1993 წელს გააფორმა. ძეგლი მოიცავს მსოფლიოში უძველეს, VII-VIII საუკუნის ხის შენობებს. ბევრი მათგანი იაპონიის ეროვნულ საგანძურადაა გაფორმებული და ასახავს იაპონიაზე ბუდიზმის გავლენის საკმაოდ დიდ ისტორიას. 

კომპლექსი მოიცავს 21 შენობას და ჰორიუ-ძის აღმოსავლეთ ტაძარში, 9-ს დასავლეთ ტაძარში, ასევე 17 მონასტერს, ჰოკი-ძის პაგოდას და სხვა შენობებს.

## იხილეთ აგრეთვე 
*იუნესკოს მსოფლიო მემკვიდრეობის ძეგლები იაპონიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
**Buddhist Monuments in the Hōryū-ji Area* at UNESCO

კატეგორია:მსოფლიო მემკვიდრეობის ძეგლები იაპონიაში
კატეგორია:იაპონიის არქიტექტურა
ნერიოიფიორდი

**ნერიოიფიორდი** (ნორვ. Nærøyfjord) — ფიორდი ეურლანის მუნიციპალიტეტში, სონგ-ო-ფიურანის ფიულკში. მიიჩნევა ნორვეგიის ყველაზე ვიწრო ფიორდად. 2005 წლის ივლისში იუნესკოს მსოფლიო მემკვიდრეობის ნუსხაში შეიტანეს. 
ნერიოიფიორდის სიგრძე 18 კილომეტრია, ყელთან კი განი მხოლოდ 300 მეტრია. ფიორდის ირგვლივ კიდული კლდეებია, რომელთა სიმაღლე 1700 მეტრს აღწევს. ფიორდის ნაპირებზე მცირე დასახლებები და ფერმებია განლაგებული. გაშენებულია სოფლები გუდვანგენი და ფლომი.

## გალერეა

File:Fjord in Norway.jpg
ფაილი:Nærøyfjorden frå Gudvangen.jpg
File:Nærøyfjorden frå Gudvangen.jpg
File:P1000566Gudvangen.JPG
File:Nærøyfjord (6-2007).jpg

## რესურსები ინტერნეტში 
* იუნესკოს მსოფლიო კულტურული მემკვიდრეობის ძეგლები ნორვეგიაში

კატეგორია:მსოფლიო მემკვიდრეობის ძეგლები ნორვეგიაში
Octopus (სიმღერა)

„**Octopus**“, აგრეთვე ცნობილი მეორე სახელწოდებით „**Clowns and Jugglers**“ — სიდ ბარეტის სიმღერა და მისი ერთადერთი ოფიციალური სინგლი, გამოცემული 1969 წლის 14 ნოემბერს. იგი შეტანილია მის სადებიუტო სოლო-ალბომში  *The Madcap Laughs*. სინგლის B-მხარეზე წარმოდგენილია „Golden Hair“.

ალბომში „Opel“ წარმოდგენილია ამ სიმღერის ვერსია სახელწოდებით „Clowns and Jugglers“. პრომო-სინგლების გამოკლებით, „Octopus“ ასევე სიდის ერთადერთი კომერციულად გამოშვებული სინგლი. საფრანგეთში იგი იყიდებოდა გარეკანით, რომელზეც რვაფეხა იყო გამოსახული. 2011 წელს, გრამფირფიტების მაღაზიების დღეს, გამოვიდა სინგლის შეზღუდული გამოცემა. იგი თან ახლდა მიკ როკის წიგნს, რომელშიც სიდის ფოტოსურათები შეიტანეს.

მალკოლმ ჯოუნსი, ალბომის პროდიუსერი:

„Clowns and Jugglers“-ს უწოდებდა, „Octopus“ მოგვიანებით დაარქვა. „Clowns and Jugglers“-ს უფრო ავირჩევდი, უფრო კარგი სახელწოდებაა.

სიმღერაში, გარდა უბრალოდ რფაფეხისა, საუბარია კარუსელური ატრაქციონის შესახებ.

## სქოლიო
კატეგორია:სიდ ბარეტის სიმღერები
კატეგორია:1969 წლის სინგლები
კატეგორია:1969 წლის სიმღერები
თბომატარებელი

**თბომატარებელი** — თხევადი ან აიროვანი ნივთიერებაა, რომელიც გამოიყენება სითბული ენერგიის გადასაცემად. პრაქტიკაში ყველაზე ხშირად გამოიყენებენ წყალს (სითხის ან აირის სახით}, გლიცერინს, ნავთობის ზეთებს, ლითონთა ნადნობები (Sn, Pb, Na, К), ჰაერს, აზოტს (მათ შორის თხევადს), ფრეონებს და სხვა.

## გამოყენება 
ყველანაირ ხელსაწყოებში/ინჟინერულ სისტემებში/და სხვა, რომლებშიც ხდება სითბოს გადაცემა/განაწილება თბომატარებლის დახმარებით, მაგალითად: შენობის გათბობის სისტება, მაცივარი, კონდიციონერი, ზეთის გამათბობელი, საქვაბე, მზის კოლექტორი, მზის წყლისგამაცხელებელი და სხვა.

## თბომატარებლები მზის წყლისგამაცხელებელ სისტემებისათვის 
მზის წყლისგამაცხელებელ სისტემებში გამოიყენება სპეციალური თბოგამტარები. ძირითადი მოთხოვნები ასეთი თბომატარებლებისათვის შემდეგია: ყინვაგამძლეობა −30&nbsp;°С-მდე და მდგრადობა გადახურებაზე +200&nbsp;°С-მდე. ყველაზე ხშირად გამოიყენება თბომატარებლები პროპილენგლიკოლის საფუძველზე. ეს განპირობებულია პროპილენგლიკოლის არატოქსიკურობით (წარმოადგენს საკვებ დანამატს E1520).
მაღალტემპერატურული ჰელიოსისტემებისათვის (300С-ზე მაღლა) გამოიყენება სპეციალური ტიპის თბომატარებლები მარილების ხსნარების, სილიკონის და ზეთის საფუძველზე.

## ძირითადი პრობლება თბომატარებლის არჩევისას 
* ტემპერატურის სამუშაო დიაპაზონი
** არ არსებობს თბომატარებელი რომელიც დაფარავდა მთლიან დიაპაზონს 0-დან, ვთქვათ, 3000 კელვინამდე. ყველა სახის თბომატრებელს აქვს საკუთარი სამუშაო დიაპაზონი, რომელშიც თბომატარებელი შეიძლება იყოს ცოტა ხნის განმავლობაში მნიშვნელოვანი დეგრადაციის გარეშე. მაგრამ არსებობს  ცპეციალურად შემუშავებული თერმოსითხეები გაფართოებული სამუშაო დიაპაზონით, რომელიც მიუღწევადია წყლისათვის, სილიკონური ზეთების და სხვა კლასიკური თბომატარებლისათვის.
* თბოტევადობა
** განსაზღვრავს თბომატარებლის რაოდენობას, რომლის გადაქაჩვაა საჭიროა დროის ერთეულში, განსაზღვრული სითბოს გადასატანად.
* კოროზიული აქტიურობა
** ზღუდავს ზოგიერთი თბომატარებლის გამოყენებას, აიძულებს კოროზიის ინგიბიტორის დამატებას (კლასიკური მაგალითი - გლიკოლური ანტიფრიზები ავტომანქანებისათვის), აწესებს შეზღუდვას კონსტრუქციის მასალაზე. 
* სიბლანტე
** ირიბად ახდენს გავლენას გადატუმბვის სიჩქარეზე, მილსადენებში დანაკარგებზე, თბოგადაცემის კოეფიციენტზე სითბოს გამცვლელებში. შეუძლია იცვლებოდეს ძალიან ფართო საზღვრებში ტემპერატურის ცვლილებების დროს. 
* წაცხების უნარი
** აწესებს შეზღუდვას კონსტრუქციაზე, ცირკულაციური ტუმბოს და სხვა მექანიზმების მასალაზე, რომლებიც ეხებიან თბომატარებელს.
* უსაფრთხოება 
** სითხისა და მისი ორთქლის აფეთქების ტემპერატურა, აალების ტემპერატურა, ტოქსიკურობა. დამწვრობის ალბათობა, როგორც ცხელი ისე კრიოდამწვრობა.

## ლიტერატურა 
*ჩეჩეტკინი ა. ვ.. მაღალტემპერატურული თბომატარებლები, 3 გამოც., მ.. 1971.

## იხილეთ აგრეთვე 
* ბირთვული რეაქტორის თბომატარებელი
* თბოტრასა
* მაცივარ აგენტი

კატეგორია:ქიმიური მრეწველობა
კატეგორია:თბოტექნიკა
ჰიმეძის ციხესიმაგრე

მინი|250პქ

**ჰიმეძის ციხესიმაგრე** () — ციხესიმაგრის კომპლექსი იაპონიაში, ჰიოგოს პრეფექტურაში. აღიარებულია XVII საუკუნის იაპონური ციხე-სიმაგრის არქიტექტურის საუკეთესო ნიმუშად. მოიცავს ერთმანეთთან დაკავშირებულ, ფეოდალური იაპონიის 83 თავდაცვით ნაგებობათა ქსელს. ციხესიმაგრეს ხშირად მოიხსენიებენ როგორც კაკუროძო (*Hakurojō* - *თეთრი ყანჩის ციხე-სიმაგრე*), რისი მიზეზიც მისი ბრწყინვალე თეთრი ფერია მსგავსება გაფრენილ ფრინველთან.

ციხესიმაგრე 1333 წლით თარიღდება, როდესაც აკამაცუ ნორუმირამ ჰიმეიამას ბორცვზე ციხე ააგო. იგი დაცარიელებული და ხელახლა აშენებულ იქნა 1346 წელს როგორც ჰიმეიამის ციხესიმაგრე, ხოლო საუკუნეების შემდეგ კვლავ გადააკეთეს და ამჟამინდელი სახელი - ჰიმეძი უწოდეს. 1581 წელს, იგი ამჯერად ტოიოტომი ჰიდეიოსიმ გადააკეთა, დაამატა რა სამი სართული. 1600 წელს, ტოკუგავა იეიასუმ სეკიგაჰარის ბრძოლაში დახმარებისთვის, იკედა ტერუმასას გადასცა. ამ უკანასკნელმა, 1601 - 1609 წლებში ციხესიმაგრე თითქმის მთლიანად გადააკეთა და ის ფართო კომპლექსად გარდაქმნა. XVII საუკუნეში, კომპლექსს რამდენიმე შენობა კიდევ შეემატა. ამის შემდეგ, თითქმის 400 წლის განმავლობაში, ცხიე-სიმაგრე ხელუხლებელი რჩებოდა, სანამ მეორე მსოფლიო ომის დროს ქალაქი ჰიმეძი არ დაიბომბა. ასევე მნიშვნელოვანი ზიანი მიადგა 1995 წლის კობეს მიწისძვრისას.

ჰიმეძი იაპონიის ყველაზე დიდი და მნახველების რაოდენობით გამორჩეული ციხესიმაგრეა. 1993 წელს, ის გახდა პირველი ძეგლი იაპონიაში, რომელიც იუნესკომ ის მსოფლიო მემკვიდრეობის სიაში შეიყვანა. ამავე დროს, ის იაპონიის ეროვნულ საგანძურადაა აღიარებული.

## იხილეთ აგრეთვე 
* იუნესკოს მსოფლიო მემკვიდრეობის ძეგლები იაპონიაში
* მსოფლიო მემკვიდრეობის ძეგლების სია აზიასა და ოკეანეთში

## გალერეა 

Image:Himejijou castle grounds.jpg
Image:Himeji_Mt_Shosha01n4592.jpg
Image:Himeji_Castle_seen_from_west_02.jpg 
Image:Himeji_castle_and_bridge.jpg 
Image:Himeji castle.JPG 
Image:Himeji castle 0012.jpg 
Image:HimejiCastleAccess.JPG
Image:Look_up_Ido_Kuruwa_in_Himeji_Castle.jpg 
Image:Himeji Castle M4690.jpg 
Image:Himeji Castle No09 093.jpg

**Views from below**

Image:Himeji Castle No09 125.jpg 
Image:Himeji Castle - roofs.jpg
Image:Himeji Castle No09 152.jpg 
Image:Himeji Castle No09 155.jpg 
Image:Himeji Castle No09 128.jpg 

## რესურსები ინტერნეტში 
* Japan's Samurai Castles
* Asian Historical Architecture - Himeji Castle
* Japanese Castle Explorer - Himeji Castle
* UNESCO World Heritage Centre - Himeji Castle
* Japan Atlas: Himeji Castle

;ვიდეო
* The White Fortress: Himeji-jo UNESCO video at YouTube
* Discover the Himeji Castle in Japan 

## სქოლიო 
კატეგორია:მსოფლიო მემკვიდრეობის ძეგლები იაპონიაში
კატეგორია:იაპონიის არქიტექტურა
კარლ ბილდტი

შეხვედრაზე, სტოკჰოლმის სასტუმრო გრანდ ჰოტელში (15 მაისი 2001).]]
**ნილს დანიელ კარლ ბილდტი** (  დ. 15 ივლისი, 1949) — შვედი პოლიტიკოსი, დიპლომატი და საზოგადო მოღვაწე. იგი 1991-1994 წლებში იყო შვედეთის პრემიერ-მინისტრი. ხოლო 1986 წლიდან 1999 წლამდე ეკავა ლიბერალურ კონსერვატიული პარტიის ლიდერის პოსტი. 2006 წლის 6 ოქტომბრის შემდეგ არის შვედეთის საგარეო საქმეთა მინისტრი. საერთაშორისო დონეზე ბილდტი ცნობილია როგორც მედიატორი იუგოსლავიის კონფლიქტში, სადაც იგი სამშვიდობო მოლაპარაკებებში ევროკავშირის დესპანის სტატუსით მოქმედებდა. 

კარლ ბილდტი დაიბადა ჰალმშტადტში, ჰალლანდში და არის ბოჰუსის ოლქში მცხოვრები ძველი ნორვეგიელების, დანიელებისა და შვედების შთამომავალი. ბილდტი სწავლობდა სტოკჰოლმის უნივერსიტეტში, მაგრამ ის არასდროს დაუმთავრებია. ბილდტის დიდი პაპის მამა, ბარონ გილის ბილდტიც შვედეთის პრემიერ-მინისტრი იყო დაახლოებით ერთი საუკუნით ადრე. ხოლო დიდი პაპა კნუტ ბილდტი — შვედეთის შეიარაღებული ძალების გაერთიანებული შტაბის უფროსი. 

კარლ ბილდტი 1974-75 წლებში დაქორწინებული იყო კერსტინ ზატერბერგზე, 1984-97 წლებში მია ბომანზე, ამჟამად კი ცოლად ჰყავს ანა მარია კორაცა ბილდტი, რომელზეც 1998 წელს იქორწინა. 

## რესურსები ინტერნეტში 
* 
* ბილდტის შვედურ ენოვანი ბლოგი
* ბილდტის ინგლისურ ენოვანი ბლოგი (არააქტიური)
* youtube.com/utrikesdepartementet - ბილდტისა და შვედეთის საგარეო საქმეთა სამინისტროს არხი საიტზე YouTube.

კატეგორია:შვედი პოლიტიკოსები
კატეგორია:შვედეთის პრემიერ-მინისტრები
კატეგორია:დაბადებული  15 ივლისი
კატეგორია:დაბადებული 1949
კატეგორია:ცოცხალი ადამიანები
On an Island (სიმღერა)

„**On an Island**“ — ინგლისელი სიმღერების ავტორ და მუსიკოს დეივიდ გილმორის სინგლი, გამოცემული 2006 წლის მარტში. იგი შეტანილია ამავე სახელწოდების 2006 წლის სტუდიურ ალბომში. სიმღერის ტექსტი ეფუძნება გილმორის მოგონებებს ბერძნულ კუნძულ კასტელორიზოზე სტუმრობისა და გარდაცვლილი მეგობრების შესახებ. სიმღერა სრულდებოდა დეივიდის 2006 წლის საკონცერტო ტურნეს მსვლელობისას და შეტანილია DVD-ში *Remember That Night*.

კომპოზიციაში ასევე ჟღერს დეივიდ კროსბისა და გრემ ნეშის დამატებითი ვოკალები.

## სიმღერების სია
#On an Island – 6:47 (გილმორი/პოლი სემსონი)
#On an Island (რადიოს ვერსია) – 4:42 (გილმორი/სემსონი)

## სქოლიო 
კატეგორია:2006 წლის სინგლები
კატეგორია:2006 წლის სიმღერები
კატეგორია:დეივიდ გილმორის სიმღერები
Deep End (ჯგუფი)

**Deep End** — ინგლისელი გიტარისტ და ვოკალისტ პიტ ტაუნსენდის პროექტი და სუპერჯგუფი, რომელშიც შედიოდნენ დეივიდ გილმორი, ჩუჩო მერჩენი, საიმონ ფილიპსი, ჯოდი ლინსკოტი, ჯონ ბანდრიკი და სხვები.

## გამოსვლები
1985 წელს ჯგუფმა გამართა ორი საქველმოქმედო კონცერტი ლონდონის ბრიქსტონის აკადემიაში (მესამე არ შედგა ბილეთების მცირე რაოდენობის გაყიდვის გამო. კონცერტების ჩანაწერები გამოვიდა ალბომების *Deep End Live!* და ''Live: Brixton Academy '85'' სახით. ჯგუფი ასევე გამოვიდა საფრანგეთში და გადაცემაში The Tube. ტაუნსენდის შვილი ემა ლონდონურ კონცერტებში მონაწილეობდა ვოკალისტის სახით.

ჯგუფში შემავალ მუსიკოსთა ნაწილი ასევე გამოდიოდა ტაუნსენდის სხვა პროექტების შემადგენლობაში და The Who-სთან.

## სქოლიო 
კატეგორია:ბრიტანული როკ-ჯგუფები
კატეგორია:სუპერჯგუფები
უადი

[მინი|უადი, [ნეგევი, ისრაელი]]
**უადი** () — პერიოდული ნაკადების ან მშრალი ხევების სახელწოდება არაბეთისა და ჩრდილოეთ აფრიკის უდაბნოებში. 

სიგრძეში უადები აღწევენ მრავალ ასეულ კილომეტრს და მთავრდებიან გაუდინარ დადაბლებებში. მათი ფსკერი დაფარულია პროლუვიონით. 
უადების გენეზისი რთულია, შესაძლოა ისინი მდინარეთა რელიქტურ ხეობებს წარმოადგენენ, რომლებიც ოდესღაც ნოტიო პირობებში არსებობდნენ. ძლიერი წვიმების დროს უადები წყლით ივსება. 

ტერმინი უადი ფართოდ გამოიყენება ჩრდილოეთ აფრიკის, არაბეთისა და სირიის გეოგრაფიულ ლიტერატურაში.

## რესურსები ინტერნეტში 
*IHP REGIONAL WADI HYDROLOGY NETWORK, International Hydrological Programme, UNESCO.
*Arab Center for Studies of Arid Zones and Dry lands (ACSAD) : Water resources division.

## ლიტერატურა 
* Краткая географическая энциклопедия. Гл. ред. А. А. Григорьев.

კატეგორია:ჰიდროლოგია
კატეგორია:მდინარეები
2003 წლის პაპანაქება

მინი|300პქ|2003 წელს დაფიქსირებული ტემპერატურის ანომალია (მუქი ფერით აღნიშნულია ტემპერატურის ანომალიის ცენტრები)
**2003 წლის პაპანაქება** — XXI საუკუნეში მომხდარი ცხელი ზაფხული, რომელიც ფართოდ შეეხო ევროპის ქვეყნებს. პაპანაქება გლობალური დათბობის დამამტკიცებელი ნიშანი იყო. იგი ძლიერად მოედო ევროპის კონტინენტის სამხრეთ ნაწილს. პაპანაქებამ უმთავრესად მოიცვა საფრანგეთი, საბერძნეთი, იტალია, ნიდერლანდები, პორტუგალია, გერმანია, ესპანეთი და შვეიცარია. სიცხე იმდენად ძლიერი იყო, რომ პაპანაქება მაღალმთიან შვეიცარიასაც კი შეეხო.

საშინელი აუტანელი სიცხეები დაფიქსირდა საფრანგეთში. პაპანაქებამ იქამდე მიაღწია, რომ საფრანგეთში ასობით ადამიანი გაუსაძლისი ბუნებრივი პირობების გამო დაიღუპა. სწორედ საფრანგეთი გახდა ევროპაში ყველაზე მასობრივი და აუტანელი სიცხის მატარებელი ქვეყანა. საფრანგეთში აუტანელი სიცხის გამო 14 802 კაცი დაიღუპა. პაპანაქება ქვეყნის დიდ ნაწილს შეეხო, ჩრდილში ტემპერატურა თითქმის 40 გრადუსს უახლოვდებოდა, ხოლო მზეზე ტემპერატურა 40 გრადუსს საგრძნობლად სცდებოდა. განვითარებული მოვლენების გამო საფრანგეთის ბევრ ადგილას გამოცხადდა მეტეოროლოგიური განგაში.

გერმანიაში ტემპერატურის რეკორდულმა მაჩვენებელმა 40.4 °C მიაღწია (ბავარია). აუტანელმა სიცხემ ქვეყანას დიდი ზარალი მიაყენა (იყო მსხვერპლიც). შვეიცარიაში ყინულების მასიური დნობა დაიწყო. ამავე პერიოდში შვეიცარიაში დაფიქსირდა მაქსიმალური ტემპერატურა 41.5 °C. ტემპერატურის რეკორდი აღინიშნა გრონოს კომუნაში.

მაღალი ტემპერატურები აღინიშნებოდა ესპანეთშიც. იყო მსხვერპლი. ჩრდილოეთ-აღმოსავლეთ ესპანეთში ტემპერატურამ რეკორდულ მაჩვენებელს მიაღწია და ხერონაში მან 38.8 °C შეადგინა;

მაღალი ტემპერატურები დაფიქსირდა: 
* ბურგოსი – 38.6 °C;
* სან-სებასტიანი – 36 °C;
* პონტევედრა – 36 °C;
* სევილია – 45.2 °C.

## რესურსები ინტერნეტში 
* 2003 წლის პაპანაქება – ენციკლოპედია ბრიტანიკა 
* Retour sur la canicule d'août 2003  
* Communiqué de l'ADEME sur la pollution record en France, version archivée de ce lien mort.
* L’agriculture en 2003 en Europe et en France

კატეგორია:მეტეოროლოგია
The Law (ჯგუფი)

**The Law** — ინგლისური როკ-ჯგუფი, ჩამოყალიბებული 1991 წელს. მასში ძირითადად შედიოდნენ:  კენი ჯონსი, პოლ როჯერსი, პინო პალადინო და ჯონ სტეილი. გარდა ამისა, *The Law*-სთან ერთად სხვადასხვა დროს თანამშრომლობდნენ დევიდ გილმორი, კრის რი, ბრაიან ადამსი და სხვა ცნობილი მუსიკოსები. ჯგუფის ყველაზე ცნობილი სიმღერაა "Laying Down The Law", რომელიც ბილბორდის ჩარტში #1 ადგილზე მოხვდა.

## დისკოგრაფია
### ალბომები
### სინგლები
## გამოუცემელი ალბომი - The Law II
*"Too Much Is Not Enough"
*"Wanna Make Love To You"
*"Message Of Love"
*"Hold On"
*"Alibi"
*"Loaded Dice"
*"Check Mate"
*"Strictly Off The Record"
*"Laying Down The Law"

## სქოლიო 
კატეგორია:ინგლისური როკ-ჯგუფები
კატეგორია:1991 წელს ჩამოყალიბებული ჯგუფები
The Orb

**The Orb**  —  ინგლისური ემბიენტ-ჯგუფი,  ჩამოყალიბებული 1988 წელს, ალექს პატერსონისა და KLF-ს წევრ ჯიმი კოუტის მიერ. ითვლება, რომ The Orb-ს აქვს შეტანილი წვლილი ემბიენტი პოპულარიზაციაში. დღეისათვის პროექტს გამოცემული აქვს 11 სტუდიური ალბომი. აქედან უკანასკნელზე, Metallic Spheres, გამოყენებულია დევიდ გილმორის მიერ სპეციალურად ჩაწერილი გიტარის სოლოები.

## დისკოგრაფია
*''The Orb's Adventures Beyond The Ultraworld* (1991)
**U.F.Orb* (1992)
**Pomme Fritz (1994)
**Orbus Terrarum* (1995)
**Orblivion* (1997)
**Cydonia* (2001)
**Bicycles & Tricycles* (2004)
*''Okie Dokie It's the Orb on Kompakt* (2005)
**The Dream* (2007)
**Baghdad Batteries (Orbsessions Volume III)* (2009)
**Metallic Spheres* (დევიდ გილმორის მონაწილეობით, 2010)
**The Orbserver in the Star House* (2012)
**More Tales from the Orbservatory* (2013)
**Moonbuilding 2703 AD* (2015)
**COW / Chill Out, World!* (2016)
**No Sounds Are Out of Bounds* (2018)
**Abolition of the Royal Familia* (2020)
**Prism'' (2023)

## რესურსები ინტერნეტში 
* ოფიციალური საიტი
* 

კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:ემბიენტ ჯგუფები
კატეგორია:1988 წელს ჩამოყალიბებული ჯგუფები
სხვები

**სხვები** შეიძლება ნიშნავდეს:

## კინო
* სხვები (2001 წლის ფილმი) - ალეხანდრო ამენაბარის ფილმი
* სხვები (1997 წლის ფილმი) - ტრევის ფაინის ფილმი
* სხვები (1974 წლის ფილმი) - ჰიუგო სანტიაგოს ფილმი
სხვები (2001 წლის ფილმი)

**სხვები** () — ესპანელი რეჟისორის ალეხანდრო ამენაბარის ფსიქოლოგიური საშინელებათა ჟანრის ფილმი. ფილმში მთავარ როლს ასრულებს ავსტრალიელი მსახიობი ნიკოლ კიდმანი.

## როლებში 
* ნიკოლ კიდმანი - გრეის სტუარტი
* ალაკინა მან - ანა სტუარტი (გრეისის უფროსი ქალიშვილი)
* ჯეიმზ ბენტლი - ნიკოლას სტუარტი (გრეისის უმცროსი ვაჟიშვილი)
* ფიონულა ფლანაგანი - ბერტა მილსი (ახალი მოახლე)
* ერიკ სიკესი - ედმუნდ ტატლი (მებაღე)
* ელაინ კასიდი - ლიდია (მოახლე)
* ქრისტოფერ ეკლესტონი - ჩარლს სტუარტი (გრეისის ომში წლების წინ დაკარგული მეუღლე)

## ბიუჯეტი 
ფილმის ბიუჯეტი შეადგენდა $17,000,000 ამერიკულ დოლარს. ფილმის პრემიარა შედგა 2001 წლის 10 გავისტოს, შეერთებული შტატებისა და კანადის 1,678_მდე კინოთეატრებში რამაც ფილმს მოუტანა მოგება $14 მილიონი აშშ დოლარის ოდენობით პრემიერიდან პირველივე კვირას, ხოლო საერთო ჯამში ფილმის მოგება შეადგენს $218 მილიონ  აშშ დოლარს.

## ჯილდოები
ფილმი დაჯილდოებულია გოიას რვა ჯილდოთი, როგორც საუკეთესო ფილმისთვის, ასევე საუკეთესო რეჟისურასთვის. ეს არის პირველი სრულიად ინგლისურენოვანი ფილმი, რომელიც დაჯილდოვდა გოიას პრიზით. ფილმს, ასევე, მიღებული აქვს საუკეთესო საშინელებათა ფილმის ჯილდო სატურნის პრემიაზე, ხოლო მსახიობი ნიკოლ კიდმანი კი წარდგენილი იყო ოქროს გლობუსის ნომინაციაზე.

## რესურსები ინტერნეტში 
*
*

კატეგორია:2001 წლის ფილმები
კატეგორია:ინგლისურენოვანი ფილმები
კატეგორია:ალეხანდრო ამენაბარის ფილმები
კატეგორია:2000-იანი წლების საშინელებათა ფილმები
აპველინგი

მინი|250პქ|აპველინგის გავრცელების რაიონები (აღნიშნულია წითელი ხაზით)
მინი|250პქ|აპველინგი ოკეანეში
**აპველინგი** ( up — ზევით და well — ამოჩქეფა) — წყალსატევის სიღრმიდან წყლის ქვედა ფენების ამოსვლა ზედაპირზე, როდესაც ზედაპირული წყლის ფენები ქარის ქროლის შედეგად ზღვისაკენ მიედინება.

სტაბილური და ძლიერი აპველინგი უმთავრესად დაკავშირებულია პასატებთან და აღმოსავლეთ მოსაზღვრე დინებებთან ატლანტისა და წყნარ ოკეანეებში. მუდმივი აპველინგის გამოვლინების საერთო ფართობი თანამედროვე ოკეანეში შეფასებულია დაახლოებით 1 მლნ. კმ²-ით. 
აპველინგთან დაკავშირებულია სასარგებლო წიაღისეულების წარმოქმნა. ასეთია მაგალითად ფოსფორიტი. მასზე მიუთითებს (პალეოგეოგრაფიული რეკონსტრუქცია) კამბრიულისწინა და ფანეროზოურის დროინდელი ფოსფორიტების აუზები, სადაც ფოსფორიტების მოზრდილი ადგილსამყოფელი წარმოქმნილია ოკეანურ შელფზე, რომელიც თავის მხრივ, მძლავრი აპველინგითაა გარშემორტყმული.

სანაპირო აპველინგის გამოვლინების რაიონებია: პერუსა და ჩილეს სანაპიროები, არაბეთის ზღვა, სამხრეთი აფრიკის დასავლეთ სანაპირო, ახალი ზელანდიის აღმოსავლეთი, ბრაზილიის სამხრეთ-აღმოსავლეთი და კალიფორნიის ნაპირები. ოკეანეში კვების ჯაჭვი ასე გამოიყურება: ფიტოპლანქტონი → ზოოპლანქტონი → მტაცებელი ზოოპლანქტონი → მფილტრავი ორგანიზმები → მტაცებელი თევზები. ამრიგად კვების ჯაჭვის თითოეული ეს ელემენტი აპველინგისთვის ძირითადია.

აპველინგი იქმნება ასევე არაოკეანურ გარემოშიც, მაგ.: ტბაში, მანტიაში, ვარსკვლავთა პლაზმაში და სხვა. იქ აპველინგი ნაწილობრივ კონვექციის შედეგია.

## რესურსები ინტერნეტში 
* აპველინგი და დაუნველინგი 
* სანაპირო აპველინგი  

## ლიტერატურა 
* Mann, K.H., Lazier, J.R.N. (2006) "Dynamics of Marine Ecosystems: Biological-Physical Interactions in the Oceans." Oxford: Blackwell Publishing Ltd. ISBN 1-45051-1118-6
* Jennings, S., Kaiser, M.J., Reynolds, J.D. (2001) "Marine Fisheries Ecology." Oxford: Blackwell Science Ltd. ISBN 0-632-05098-5

## სქოლიო
კატეგორია:ოკეანოლოგია
კატეგორია:ჰიდროგრაფია
ლუდივინ სანიე

**ლუდივინ სანიე** ( დ. 3 ივლისი, 1979, ლა-სალ-სენ-კლოდი, იველინი, საფრანგეთი) — ფრანგი მსახიობი და მოდელი. ნომინირებული იყო სეზარის პრემიაზე მეორეხარისხოვანი როლის შესრულებისთვის ფილმებში: „აუზი“ და „საიდუმლო“.

## ბიოგრაფია 
ლუდივინ სანიე დაიბადა 1979 წლის 3 ივლისს. დედამისი ექს მდივანია, ხოლო მამამისი პარიზის უნივერსიტეტის პროფესორი. თეატრალურ კურსებზე გამოსვლები ჯერ კიდევ 6 წლის ასაკში დაიწყო. მისი კინოკარიერა ათვლას 1989 წლიდან იწყებს, როდესაც იგი გადაიღეს ფილმში „ქმრები, ცოლები, საყვარლები“. იმ დროისათვის სანიე მხოლოდ 8 წლისა იყო.

ერთი წლის შემდეგ, სანიემ კვლავ მიიღო როლი კინოში. ამჯერად მონაწილეობა მიიღო ფილმში „სირანო დე ბერჟერაკი“, სადაც მისი პარტნიორი გახდა ფრანგული კინოს ვარსკვლავი ჟერარ დეპარდიე. შემდეგ როლი მიიღო სერიალში. 1990-იან წლებში უმეტესწილად სერიალებში მონაწილეობდა. ამავე წლებში ეპიზოდური როლები მიიღო რამდენიმე კინოფილმში. 2000 წლის შემდეგ იგი რეგულარულად იღებს კინოში როლებს. 2000 წელს ითამაშა ფრანსუა ოზონის ფილმში „წვიმის წვეთები გაბზარულ კლდეებზე“, 2002 წელს ფილმში „8 ქალბატონი“, ხოლო 2003 წელს ფილმში „აუზი“.

2008 წელს ითამაშა ფილმში „მერინი“, სადაც მოთხრობილია ისტორია მძარცველსა და საზოგადოდ ცნობილ ჟაკ მერინზე.

## ფილმოგრაფია 
## რესურსები ინტერნეტში 
* 
* ლუდივინ სანიე  
* ლუდივინ სანიე - ოფიციალური საიტი  

## სქოლიო 
კატეგორია:ფრანგი მსახიობები
კატეგორია:დაბადებული 1979
კატეგორია:დაბადებული 3 ივლისი
კატეგორია:ცოცხალი ადამიანები
შირაკამი-სანჩი

**შირაკამი-სანჩი** () — ტყის ნაკრძალი იაპონიაში, კუნძულ ჰონსიუს ჩრდილოეთში მდებარე მთებში. მისი ფართობი 1 300 კმ²-ია, რომელთაგან 169.7 კმ² 1993 წელს, იუნესკომ მსოფლიო მემკვიდრეობის სიაში შეიყვანა. ტერიტორიაზე შესვლა მხოლოდ სპეციალური ნებართვის საფუძველზეა შესაძლებელი. 

ნაკრძალის ტერიტორიაზე ბინადრობენ შავი კოდალა, იაპონური ოქროს არწივი, მთის არწივი, იაპონური მაკაკა, იაპონური ძილგუდა, აზიური შავი დათვი.

## იხილეთ აგრეთვე
* იუნესკოს მსოფლიო მემკვიდრეობის ძეგლები იაპონიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*  Shirakami-Sanchi sur le site de l'UNESCO
*  Shirakami-Sanchi sur le site de l'UNEP - WCMC 

კატეგორია:მსოფლიო მემკვიდრეობის ძეგლები იაპონიაში
იაკუშიმა

მინი|250პქ|კუნძულის მდებარეობა

**იაკუშიმა ** () — ოსუმის არქიპელაგის კუნძული იაპონიაში. შედის კაგოშიმის ფრეფექტურის შემადგენლობაში. მისი ფართობი დაახლოებით 500 კმ²-ია, მოსახლეობა კი  15 000 ადამიანი. კუნძულ ტაგენაშიმასგან გამოყოფს ვინსენსის სრუტე. უმაღლესი წერტილის სიმაღლე ზღვის დონიდან 1 935 მეტრია. კუნძული დაფარულია გაუვალი ტყეებით, სადაც ძირითადი ხე საკმაოდ დიდი ასაკის მქონე კრიპტომერიაა, რომელსაც იაპონიაში სუგის ეძახიან. 

იაკუშიმას უნიკალური, უძველესი ტყეები 1993 წელს, იუნესკომ მსოფლიო მემკვიდრეობის სიაში შეიყვანა. იაკუშიმა იაპონიის და არა მარტო იაპონიის ყველაზე ტენიანი ადგილია. ნალექების საშუალო წლიური მაჩვენებელი აქ  4 000 — 10 000 მმ-ს აღწევს. როგორც ხუმრობით ამბობენ, აქ თვეში 35 დღე წვიმს. 

ყოველწლიურად, ტყეებს 300 000 ტურისტი ნახულობს. ის ნაჩვენებია 1996 წელს გადაღებულ ფილმში *Rebirth of Mothra*. 

კუნძულზე მიმდინარეობდა კომპანია  Honda-ს კვლევები წყალბადის საწვავთან დაკავშირებით.

## იხილეთ აგრეთვე
* იუნესკოს მსოფლიო მემკვიდრეობის ძეგლები იაპონიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*UNESCO World Heritage Site Entry
*Yakumonkey

კატეგორია:იაპონიის კუნძულები
კატეგორია:მსოფლიო მემკვიდრეობის ძეგლები იაპონიაში
კატეგორია:კუნძულები ანბანის მიხედვით
აიუთაია (ისტორიული ქალაქი)

**აიუთაია** — ისტორიული ქალაქი ტაილანდში, თანამედროვე ქალაქ იაუთაიის ძველი ნაწილი, რომელიც დაარსდა 1350 წელს მეფე რამათიბოდი I-ის მიერ. წარმოადგენდა ქვეყნის დედაქალაქს 1767 წლამდე, სანამ ის ბირმელების არმიამ არ დაანგრია. 

1976 წელს ტერიტორია ისტორიულ ქალაქად გაფორმდა. ხოლო უკვე 1991 წელს, იუნესკომ ის მსოფლიო მემკვიდრეობის სიაში შეიყვანა. 

განვითარების ზენიტში ყოფნისას, ქალაქში 3 სამეფო სასახლე, 375 ტაძარი, 29 ციხესიმაგრე და 4 ჭიშკარი მდებარეობდა. მოსახლეობა 1 მილიონს აღწევდა, მათ შორის ბევრი იყო უცხოელი.

## გალერეა 

File:WatChaiwatthanaram_2295b.JPG
File:WatChaiwatthanaram.jpg
File:Wat Phra Sri Sanphet.JPG
File:ワット・マハータート.JPG
File:ワット・ラーチャブーラナ.JPG
File:ワット・プー・カオ・トーン.JPG
File:The head of Buddha in Wat Mahathat.JPG
File:Wat Phra Ram.JPG
File:大城遗迹公园卧佛.JPG

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
*UNESCO Official site
*Thai Tourism Authority official site

კატეგორია:მსოფლიო მემკვიდრეობის ძეგლები ტაილანდში
ტამგალი

**ტამგალის კლდის მხატვრობა** - კულტურილი ძეგლი ყაზახეთში, ქალაქ ალმა-ატიდან 170 კმ-ით ჩრდილო-დასავლეთით, სემირეიჩეს რეგიონში. პეტროგლიფები ძირითადად მთავარ კანიონზეა გამოსახული, თუმცა ასევე გვხვდება მიმდებარე კანიონებზეც. ისინი ბრინჯაოს ხანას მიეკუთვნება, მაგრამ ზოგიერთი მათგანი დაფარულია შუა საუკუნეების გრავირებებით. 

ძირითადად გამოსახულია ღვთაებები, ორსული ქალები, ნადირობის სცენები, სხვადასხვა ცხოველი, მსხვერპლად შეწირული ხარები.

სიტყვა „*ტამაგლი*" ყაზახურ და სხვა თიურქულ ენებში „*მოხატულ ადგილს*" ნიშნავს. 

2004 წელს, ძეგლი იუნესკომ მსოფლიო მემკვიდრეობის სიაში შეიყვანა.

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* "Petroglyphs within the Archaeological Landscape of Tamgaly" UNESCO
* Goryachev, A. A. and Mariyashev, A. N. (2000) "Petrogliphs of Semirechye" ;
* "Semirechye Petroglifleri"

კატეგორია:მსოფლიო მემკვიდრეობის ძეგლები ყაზახეთში
ვიგანი

**ვიგანი** — ქალაქი ფილიპინებში, კუნძულ ლუსონზე, სამხრეთ ჩინეთის ზღვის სანაპიროზე. ბოლო აღწერის მონაცემებით, მისი მოსახლეობა შეადგენს 47 246 ადამიანს. ქალაქი ესპანელების მიერაა გაშენებული.

1999 წელს, ვიგანი იუნესკომ მსოფლიო მემკვიდრეობის სიაში შეიყვანა. ამის მიზეზი მისი უნიკალური, ევროპული კოლონიური არქიტექტურაა. კარგადაა ცნობილი ქალაქის რიყის ქვებით მოპირკეთებული ქუჩები. 

ფილიპინების მე-6 პრეზიდენტი, კირინო ელპიდიო სწორედ ვიგანში დაიბადა.

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*Vigan.ph
*Heritage City of Vigan 
*Liga ng mga Barangay Vigan City 
*Philippine Standard Geographic Code 
*1995 Philippine Census Information 
*2000 Philippine Census Information 
*2007 Philippine Census Information 

კატეგორია:ფილიპინების ქალაქები
კატეგორია:მსოფლიო მემკვიდრეობის ძეგლები ფილიპინებში
კატეგორია:ფილიპინების პროვინციული დედაქალაქები
ფენომენი

მინი|300პქ|დიდი ზომის სეტყვის მარცვალი
**ფენომენი** (ბერძნ. ის, რაც მოევლინება ) — არაჩვეულებრივი, გამორჩეული მოვლენა, რომელიც იშვიათად გვხვდება. 

1) *მეტეოროლოგიური მოვლენები* (ან ფენომენი) — ბუნებრივი მოვლენა ან პროცესი, რომელიც მსოფლიოს მრავალ ადგილას ვლინდება და ხშირად აურაცხელ ზიანს აყენებს სახალხო-მეურნეობას, კომუნიკაციებს და სხვ. ზოგჯერ მოყვება მსხვერპლიც. მეტეოროლოგიური მოვლენები ამ სიტყვის კლასიკური გაგებით, გამოიხატება იმ ფენომენში, რომელიც დროის რომელიღაც მონაკვეთში ფიქსირდება. 
მინი|მარცხნივ|200პქ|წვა
მეტეოროლოგიურ გაგებაში ფენომენი შეიძლება იყოს ისეთი პროცესები, რომლებიც არაჩვეულებრივია, იშვიათია და აღსაღთქმელად რთულია. მას მიეკუთვნება: უძლიერესი სეტყვა, თევზების წვიმა, წითელი წვიმა, მოძრავი ელვა, ტორნადო, ელ-ნინიო, კატრინა და ა.შ. ასეთი უჩვეულო ფენომენები წარსულის დროიდან დღემდე მოყოლებული არაერთგზის ფიქსირდებოდა პლანეტა დედამიწაზე. 

მაგ.: არის შემთხვევები, როდესაც ციდან წვიმასთან ერთად თევზი ცვივა. ერთი შეხედვით ეს აფსურდული ფენომენია (ან გამოგონილი) თუმცა მას აქვს რაციონალური ახსნა. ძლიერი ქარი ახდენს თევზის ატაცებას ცაში და გადააქვს სხვადასხვა მიმართულებით, შემდეგ ხდება ელ-ჭექი, ცა ძლიერ იღრუბლება, იწყება (როგორც წესი) თავსხმა, ძლიერი წვიმა, რომელსაც თან სდევს თევზთა ცვენა. ასეთი მოვლენები მრავალჯერ მომხდარა ჰონდურასში. 

აღსანიშნავია, რომ მეტეოროლოგიურ ფენომენს ხშირად თან სდევს გამოგონილი ე.წ. ფსევდომოვლენები; მაგ.: ციდან ვარდნილი ჯვართა ცვენა.

2) *ფილოსოფიური ცნება*, რომელიც აღნიშნავს გრძნობად-აღქმად საგანს, ე.ი ცდისეულ მოვლენას. არისტოტელეს მიხედვით ფენომენი ილუზორულია. იმანუელ კანტის აზრით, ფენომენი არის ყველა შესაძლებელი 
ცდის საგანი, იგი უპირისპირდება ნოუმენს. 

ედმუნდ ჰუსერლის შეხედულებით, ფენომენი ცნობიერებაში მოცემულია უშუალოდ, როგორც ინტერნაციონალური აქტის შინაარსი.

## ლიტერატურა 
* Jeremy Bernstein, A Theory for Everything, Copernicus, An imprint of Springer-Verlag, New York, 1996, hardback, ISBN 0-387-94700-0;
* Михайлов К. А. Феномен // Новая философская энциклопедия. — М.: Мысль, 2000. — ISBN 5-244-00961-3.

კატეგორია:მეტეოროლოგია
კატეგორია:ფილოსოფია
მაცივარ-აგენტების სია

ქიმიურ მაცივარ-აგენეტებს ენიჭებათ R და რიცხვი (ზოგჯერ იარლიყს ცვლიან სიტყვა *ფრეონით*), რომელიც განისაზღვრება მოლეკულერი სტრუქტურის მიხედვით. ქვემოთ მოყვანილია მაცივარ აგენტების სია "ამერიკის გათბობის, მაცივრების და ჰაერის კონდენციონირების ინჟინერთა საზოგადოების" (ASHRAE) მიერ მინიჭებული ნომრების მიხედვით.

## იხილეთ აგრეთვე
*ჰალოგენალკანები

## რესურსები ინტერნეტში 
* Numbering Scheme for Ozone-Depleting Substances and their Substitutes, epa.gov

## სქოლიო
კატეგორია:მაცივარ აგენტები
კატეგორია:ფრეონები
აბჟააფთრა

**აბჟააფთრა** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ბესლახუბის თემი), მდინარე ღალიძგის მარჯვენა ნაპირზე. ზღვის დონიდან 15 მ, შავი ზღვიდან 5 კმ, ოჩამჩირიდან 4 კმ. 

## დემოგრაფია
1989 წლის აღწერის მონაცემებით სოფელში ცხოვრობდა 488 ადამიანი.

## ლიტერატურა 
## სქოლიო
კატეგორია:ოჩამჩირის მუნიციპალიტეტის სოფლები
აგვავერა (ოჩამჩირის მუნიციპალიტეტი)

**აგვავერა** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (გუფის თემი), მდინარე ღალიძგის მარჯვენა ნაპირზე. ზღვის დონიდან 250 მ, შავი ზღვიდან 22 კმ, ოჩამჩირიდან 25 კმ. პირველად ფიქსირდება XIX საუკუნის 30-იან წლებში (ა. ნორდმანი) *აგვარას* ფორმით. 1930 წელს *აბგვავერას* სახლწოდებით შედიოდა გუფის სასოფლო საბჭოში. 

## სქოლიო
კატეგორია:ოჩამჩირის მუნიციპალიტეტის სოფლები
Smile (დეივიდ გილმორის სიმღერა)

„**Smile**“ (სამუშაო სახელწოდება „Donkey Pooh Song“) — ინგლისელი სიმღერების ავტორ და მუსიკოს დეივიდ გილმორის სიმღერა და სინგლი, გამოცემული 2006 წლის 13 ივნისს.

ეს სიმღერა დაიწერა 1990-იანი წლების ბოლოს და პირველად პირველად შესრულდა დეივიდის 2001 და 2002 წლების აკუსტიკურ კონცერტებზე. გილმორმა იგი ასე წარადგინა: „ეს სიმღერა ახალია, ასე რომ, თუ ბუტლეგებს იწერთ, ახლავე ჩართეთ თქვენი მოწყობილობები.“ სიმღერის საბოლოო ვერსია ჩაწერილი იქნა მის სტუდიაში Astoria და შეტანილი იქნა 2006 წლის ალბომში *On an Island*.

ალბერტ ჰოლში სამი საღამოს მანძილზე ყველა სკამზე განთავსებული იყო კონვერტები სინგლის ყდით. მსურველს შეეძლო სიმღერის iTunes-იდან ჩამოტვირთვა, მისი ამ კონვერტში განთავსება და საკუთარ კოლექციაში დამატება. ყველა კონვერტს ახლდა უნიკალური საიდენტიფიკაციო ნომერი.

სინგლში ასევე შეტანილია *Island Jam*, რომელიც თავდაპირველად უფასოდ იყო განთავსებული დეივიდის ოფიციალურ საიტზე.

## სიმღერების სია
#Smile - 4:06
#*არანჟირება — ზბიგნევ პრაისნერი
#*დირიჟორი — რობერტ ციგლერი
#*ორკესტრის ხელმძღვანელი — დეივიდ იურიცი
#*პროდიუსერი — კრის თომასი, დეივიდ გილმორი, ფილ მანზანერა
#*ჩაწერა — ენდი ჯექსონი
#*ჩაწერილია ები-როუდის სტუდიებში, საიმონ როუდსის ხელმძღვანელობით
#Island Jam — 6:33
#*ბას-გიტარა — გაი პრეტი
#*დასარტყმელი საკრავები — ჯედ ლინჩი
#*გიტარა — დეივიდ გილმორი
#*ხმის მიქსი — ენდი ჯექსონი, დეივიდ გილმორი
#*ორგანი — პოლ „უიქს“ უიკენსი
#*პროდიუსერი — დეივიდ გილმორი
#*ჩაწერა — ენდი ჯექსონი

## სქოლიო 
კატეგორია:2006 წლის სინგლები
კატეგორია:2006 წლის სიმღერები
კატეგორია:დეივიდ გილმორის სიმღერები
ალაფანკვარა

**ალაფანკვარა** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (სომხური ათარის თემი), მდინარე თოუმიშის ზემოწელში. ზღვის დონიდან 190 მ, შავი ზღვიდან 15 კმ, ოჩამჩირიდან 27 კმ. 

## ლიტერატურა 
## სქოლიო
კატეგორია:ოჩამჩირის მუნიციპალიტეტის სოფლები
ანუარხუ

**ანუარხუ**, *ანუაა-რხუ* — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ტამიშის თემი), მდინარე ბზანის ნაპირზე. ზღვის დონიდან 30 მ, შავი ზღვიდან 4 კმ, ოჩამჩირიდან 15 კმ. 

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები
ნორვეგიის ტრანშეა

მინი|ჩრდილოეთ ზღვის და ნორვეგიის ტრანშეის რუკა
**ნორვეგიის ტრანშეა** ან **ნორვეგიის არხი** (; ) — ნორვეგიის სამხრეთ სანაპიროსთან, ზღვის ფსკერზე მდებარე წაგრძელებული ფორმის ღრმული. იგი გადაჭიმულია ჩრდილო-დასავლეთიდან (სოგნ-ოგ-ფიურანედან) სამხრეთ-აღმოსავლეთისაკენ (ოსლოფიორდამდე). ტრანშეა არის 50-95 კილომეტრის სიგანის და 700 მეტრამდე სიღრმის. რუგალანის სანაპიროსთან მისი სიღრმე 250-300 მეტრია, ხოლო მაქსიმუმს 700 მეტრს აღწევს არენდალთან.

წარმოიქმნა ყინულოვანი დინებების შედეგად გამოწვეული ეროზიით. იგი არ არის სუბდუქციური ოკეანური ტრანშეა, სადაც ერთი ტექტონიკური ფილა მეორის ზეწოლით იწევს ქვევით. ნორვეგიის ტრანშეა წარმოქმნა დინებით გამოწვეული ეროზიით, გვიანდელი მესამეულ პერიოდის ერაში.

## სქოლიო
კატეგორია:ჩრდილოეთი ზღვა